
ДО
ОБЩИНСКИ СЪВЕТ
гр. ДУЛОВО




ДОКЛАДНА ЗАПИСКА
от
инж. Невхис Лютфи Мустафа - Кмет на Община Дулово
 

ОТНОСНО: Предложение за закупуване на сгради, изградени в поземлен имот – общинска собственост, по кадастралната карта и кадастралните регистри на гр. Дулово.
Уважаеми госпожи и господа общински съветници,
В Община Дулово е постъпило заявление с вх. № П-10631/08.10.2026 г., с което на основание чл. 33, ал. 1 от Закона за собствеността на Община Дулово е отправено предложение за закупуване на законно построени сгради с идентификатори 24030.501.1438.1, 24030.501.1438.2, 24030.501.1438.3 и 24030.501.1438.5 по кадастралната карта и кадастралните регистри на гр. Дулово, изградени въз основа на учредено право на строеж в поземлен имот с идентификатор 24030.501.1438 – общинска собственост, актуван с АЧОС № 2167/22.05.2026г., при предложена продажна цена в размер на 120 000 (сто и двадесет хиляди) евро.
Заявителят е представил Удостоверение за търпимост на строеж с изх. № П-4175/16.04.2026г., издадено от главния архитект на община Дулово, Нотариален акт за договор за продажба на недвижим имот № 111, том 5, от 20.07.2007г., вписан в Служба по вписванията с вх. рег. № 1204/20.07.2007г.
           Съгласно чл. 33, ал. 1 от Закона за собствеността съсобственикът може да продаде своята идеална част от недвижим имот на трето лице само ако предварително е предложил на останалите съсобственици да я закупят при същите условия и те не са приели предложението.
В изпълнение на това законово изискване заявителите са отправили предложение до Община Дулово за придобиване на посочените сгради.
           След извършен анализ на постъпилото предложение считам, че за Община Дулово не е налице необходимост от придобиването на посочените сгради. Закупуването им не е свързано с реализиране на общински функции, не съответства на потребностите на общината и не е предвидено в инвестиционната и имуществената политика на общината. Поради това считам, че предложението не следва да бъде прието.
Предвид изложеното и на основание чл. 21, ал. 1, т. 8 от Закона за местното самоуправление и местната администрация, чл. 33, ал. 1 от Закона за собствеността и чл. 34, ал. 2 от Закона за общинската собственост, предлагам Общински съвет – Дулово да приеме следното
РЕШЕНИЕ:
I. Не приема предложението, отправено по реда на чл. 33, ал. 1 от Закона за собствеността от С. С. А. с ЕГН 59******** за закупуване на сгради с идентификатори 24030.501.1438.1 със застроена площ 73 кв. м, 24030.501.1438.2 със застроена площ 46 кв.м, 24030.501.1438.3 със застроена площ 22кв.м. и 24030.501.1438.5 със застроена площ 15кв.м., изградени въз основа на учредено право на строеж в поземлен имот с идентификатор 24030.501.1438 по кадастралната карта и кадастралните регистри на гр. Дулово – общинска собственост, при предложена продажна цена в размер на 120 000€ (сто и двадесет хиляди) евро.
II. Възлага на кмета на Община Дулово да подпише декларация за отказ от упражняване на правото по чл. 33, ал. 1 от Закона за собствеността.
III. Настоящото решение да бъде изпратено на Кмета на Община Дулово и Областния управител на Област Силистра в 7-дневен срок от приемането му.

	Настоящото решение подлежи на оспорване в 14- дневен срок по реда на АПК пред Административен съд Силистра.




С уважение,
инж. Невхис Мустафа
Кмет на Община Дулово





Съгласувал:
Юмер Хатиб – зам. кмет на Община Дулово





Изготвил:
Нехат Нури – юрисконсулт на Община Дулово

